cyanic-selkie/wikianc huggingface dataset:
Calang
Tsunamibølgen forårsaket store skader så langt som to kilometer inn fra kysten. Hele høydedrag ble vasket bort.
Matrikkelen
Bygg
Etasjer identifiseres med en etasjeplankode, som består av én bokstav, og et tosifret etasjenummer. De forskjellige etasjeplanene er kjeller, underetasje, hovedetasje og loft.
Bruksenheter er selvstendige deler av en bygning som brukes til et spesifikt formål. Dette kan for eksempel være en bolig/leilighet eller et kontorlokale. Bruksenheter identifiseres med etasjeplankode og etasjenummer fra etasjen, pluss ytterligere to siffer som er et løpenummer internt på etasje. For bruksenheter registreres blant annet antall rom og bruksareal.
Bygninger kan være registrert som SEFRAK-objekter og/eller kulturminner i Askeladden (kulturminnedatabase).
Dalvíkurbyggð
Dalvíkurbyggð er en kommune (sveitarfélag) i regionen Norðurland eystra på Island, med 1 924 innbyggere ved utgangen av 2005.
Howard Pyle
Howard Pyle (født 5. mars 1853, død 9. november 1911 i Firenze) var en amerikansk illustratør og forfatter.
Howard Pyle var opprinnelig fra Wilmington, Delaware. Han skreiv og illustrerte særlig bøker for barn og unge, men bidro også med illustrasjoner til historiske eventyrfortellinger i Harper's Magazine og St. Nicholas Magazine. Hans klassiske debutbok The merry adventures of Robin Hood fra 1883, en versjon av det kjente eventyret tilpasset barn, blir forsatt utgitt. Flere av bøkene hans har handling fra middelalderens Europa, deriblant The story of King Arthur and his knights om Kong Arthur i fire bind. Flere av bøkene har kommet på norsk; en nyoversatt utgave av Pyles bok om Robin Hood så seint som i 1993.
Howard Pyle er av enkelte blitt kalt «amerikansk illustrasjons far». I 1894 begynte han å gi undervisning ved Drexel Institute of Art, Science and Industry (i dag Drexel University). I 1900 startet han sin egen stildannende kunst- og illustrasjonsskole: Howard Pyle School of Illustration Art. Skolen og stilen blant studentene derfra ble siden kjent som Brandywine School. Blant elevene var seinere berømte illustratører som Olive Rush, Newell Convers Wyeth, Maxfield Parrish, Frank Schoonover og Jessie Willcox Smith.
Reser
Reser er et norsk magasinprogram for barn og ungdom som gikk på NRK1 fra 2000 til 2003. Programmet ble ledet av Stian Barsnes-Simonsen og Stine Buer den første tiden, deretter av Barsnes-Simonsen og Mari Grydeland. Programmet baserte seg på aktuelle tema med tilknytning til ungdom. Programledernes målsetting var å møte barn og unge i deres lokalmiljø og dermed gjøre sitt til at seerne i større grad føler tilhørighet til programmet. Det inneholdt både alvor og humor, drama, musikk og parodier. Spesielt for programmet var at hver sending ble sendt fra en ny by eller tettsted i Norge. Målgruppen var barn og unge mellom 10 og 15 år, med hovedvekt på de som var i ungdomsskolealder. Programmet gikk på lørdagskvelder, like etter Barne-TV.
Programmet tok over etter Smørøyet.
Serien vant klassen beste ungdomsprogram under Gullruten 2001 og Gullruten 2002.
Talassofobi
Talassofobi (eller thalassofobi) er en abnorm, irrasjonell og vedvarende redsel for havet, innsjøer, eller generelt dype vann.
Som med alle fobier oppstår talassofobi i underbevisstheten som en beskyttelsesmekanisme. På et eller annet punkt i fortiden har den som er offer for fobien gjennomlevet et traume som på en eller annen måte er knyttet til, eller assosieres til, dype vann. Om enn den opprinnelige katalysator helst vil være en reell skremmende begivenhet, kan den i noen tilfeller være et mangfold av andre utløsende faktorer, som for eksempel en skremmende film, noe på fjernsyn, eller at man har sett en annen som har gjennomlevd et traume.
Hærverk
Hærverk, også kalt vandalisme eller skadeverk, er tilsiktet og tidvis omfattende ødeleggelse på noens eiendom.
Knusing av vindusruter, ramponering av telefonkiosk, skyting på trafikkskilt, velting av gravstøtter og oppskjæring av busseter er eksempler på hærverk.
Graffiti (spesielt tagging) på andres eiendom hvor disse ikke har gitt tillatelse til dette, regnes som regel også som hærverk.
Etymologi
right|thumb|Vandalene har tradisjonelt vært fremstilt som voldsmenn, her i en gravering av Heinrich Leutemann (1824–1904) Begrepet vandalisme kommer av det germanske folket vandalene, som ble ansett som et usedvanlig destruktivt folk etter at de ødela Roma i 455. I opplysningstiden ble Roma idealisert og vandalene og goterne fikk skylden for ødeleggelsen. Det finnes likevel ingen bevis for at vandalene var mer destruktive enn andre folkegrupper på den tiden.
Hærverk består av ordene hær (armé) og verk (gjerning), og viser til de ødeleggelser krigshandlinger påfører sivil eiendom, for eksempel Den brente jords taktikk. Siden begge disse begrepene er misvisende i dagens forståelse av ordene, brukes det relativt nylagde begrepet skadeverk i straffeloven og andre juridiske sammenhenger. «Hærverk» er likevel det mest brukte begrepet i dagligtale og til dels også i pressen.
Konsekvenser
Hærverk anses som et samfunnsproblem. Riktignok resulterer mesteparten av umotivert hærverk i mindre eller moderate skader og er sjelden til umiddelbar fare for andre. På den annen side representerer ødeleggelsene betydelige kostnader for eiendommenes eiere og/eller disses forsikringsselskaper. Størstedelen av alt hærverk utføres på offentlig eiendom (tilhørende stat eller kommune) og kostnadene for utbedring av disse skadene må i realiteten dekkes av skattebetalernes penger. Hvis det ikke finnes midler til å utbedre skadene, må den ødelagte eiendommen/gjenstanden rives, fjernes, sperres av eller bli stående uutbedret. Områder preget av hærverk som ikke er utbedret gir fort et forslummet preg.
De fleste som utfører hærverk blir aldri tatt, ettersom etterforskning av denne typen kriminalitet ofte ikke blir prioritert; ikke sjelden er dessuten gjerningspersonene mindreårige. Det finnes mange eksempler på tunge yrkeskriminelle som startet sine løpebaner med hærverk i barndommen.
Leupung
Leupung (eller "Leupueng") var en by i distriktet Kabupaten/Kota i Aceh Besar, nær storbyen Banda Aceh, hovedstaden i Aceh i Indonesia på øya Sumatra. Befolkningen var på rundt 10 000 før byen ble fullstendig utslettet av den tsunamien som ble utløst av jordskjelvet i havet rett utenfor den 26. desember 2004. Man antar at antall overlevende ikke var flere enn 200–700.
Værnes
Værnes er et sted i Stjørdal kommune i Trøndelag. Værnes ligger like sør for tettstedet Stjørdalshalsen, og Værnes og Sandfærhus er deler av den samme flate landskapet ved Stjørdalselvas utløp i Stjørdalsfjorden. Stjørdalselva skiller dessuten Værnes fra Lånke. Værnes er også inndelt i to grunnkretser, Værnes og Værnesmoen, i Stjørdal kommune, og er en tidligere militær øvelsesplass.
Historie
Opphavet til navnet er beliggenheten ved den rolige Stjørdalselva, hvor førstestavelsen var betyr «rolig», mens æ-lyden er påvirket av danske embedsmenn. Navnet Vannes ble derfor brukt så sent som i 1890-årene. Enkelte har derfor argumentert for at tettstedet Stjørdalshalsen heller burde hete Værnes eller Varnes.
Den nedre delen av Værnes var til tider det tettest befolkede området i Stjørdal, i all hovedsak bebodd av husmenn og strandsittere. I 1800 var det én selveier på Stjørdalshalsen og Værnes, og i 1865 var det seks. På det meste var det trolig mellom 100 og 150 småbruk på Værnes, og da staten overtok området i 1887 var 47 av dem i hevd.
I 1914 ble den første flyvningen foretatt på Værnes, og i 1919 ble de første flyene permanent stasjonert der. Under okkupasjonen sørget tyskerne for å utbedre flyplassen. Trondheim lufthavn, Værnes har blitt regional flyplass for Trøndelag og landets tredje største. Værnes holdeplass på Nordlandsbanen ble åpnet i 1994.
Kvalifisering til EM i fotball 2008
Kvalifiseringen til fotball-EM 2008 i og Østerrike startet 16. august 2006, men den første runden med kamper i alle grupper ble spilt 2. september 2006. Det ble totalt spilt 308 kamper, og de 50 deltagende lagene spilte om 14 plasser i fotball-EM 2008, sammen med vertsnasjonene Sveits og Østerrike.
Seeding
+ Landet Serbia og Montenegro ble brutt opp i mai 2006 og plassen ble overtatt av
Regler
Tabellen ordnes etter poengtall, og de to beste lagene i hver gruppe kvalifiserer seg for EM-sluttspillet. Ved poenglikhet gjelder følgende skilleregler:
Et lag kan maksimalt oppnå 36 poeng, med unntak av lagene i gruppe A, som kan oppnå 42 poeng siden det er ett lag mer i gruppa. 31 poeng (37 poeng i gruppe A) garanterer kvalifisering. Et lag kan minimum få null poeng, og kan ikke kvalifisere seg med mindre enn 10 poeng (12 poeng i gruppe A).
Liste over kommuner i delstaten San Luis Potosí
Den meksikanske delstaten San Luis Potosí består av 58 kommuner (municipios):
Neuwied
Neuwied er en by i delstaten Rheinland-Pfalz i Tyskland med rundt 65 000 innbyggere. Byen ligger der elven Wied (elv) munner ut i Rhinen ved den østre bredden av Rhinen, 12 km nordvest for Koblenz, på jernbanelinjen fra Frankfurt am Main til Köln.
Neuwied ble grunnlagt av grev Fredrik av Wied i 1653, nær landsbyen Langendorf, som ble ødelagt under trettiårskrigen. Siden byen tok i mot alle mulige religiøse samfunn vokste den raskt. Blant annet søkte det herrnhutiske brorskapet tilflukt i byen.
Nær Neuwid har man gravd ut en av de største romerske festningene (castra) langs Rhinen.
I april 1797 slo den franske general Louis Lazare Hoche Østerrikerne nær Neuwied, noe som var den første avgjørende suksessen i den franske revolusjonskrigen. Neuwied var hjembyen til Vilhelm av Wied som en kort tid var konge av Albania i 1914.
Monodi
I antikkens Hellas var monodisk lyrikk kjennetegnet av at versene ble framført av én person, som diktopplesing eller som enstemmig sang framført uten harmonisk tonefølge. Motstykket var korlyrikk, dvs. dikt framført av flere personer i «kor».
Musikkformen som i dag kalles «monodi» oppsto rundt år 1600, men betegnelsen på fenomenet er nytt, ingen 1600-tallskomponist kalte sine stykker monodiske. Komposisjoner på monodisk form kunne bli kalt madrigaler, motetter eller concertos (i sin tidlige betydning, dvs «med instrumenter»). Tidligbarokkens monodi utviklet seg fra et forsøk som kunstner- og filosofikretsen Fiorentiner Camerata i 1580-årene gjorde for å restaurere gamle greske ideer om melodi og deklamasjon, og forsøket ble en spire til en ny utvikling av dramatisk musikk. Ved siden av de formelle aspektene besto den største fornyingen i at sangen overveiende skulle uttrykke følelser, såkalte affekter. I tillegg kjennetegnes monodien av en større sammenheng mellom tekst og musikk enn det som var vanlig i renessansemusikken: sangstemmen fulgte språkets rytme, melodiflyten fulgte setningsdelene og innholdsmessig betydningsfulle ord sammenfalt ofte med tyngdepunkter i takten. Dette konseptet fikk på kort tid sterk innflytelse på det felleseuropeiske musikkspråket.
I begynnelsen ble monodiske musikkstykker akkompagnert av generalbass og var fullstendig ubundet formalt, men ulike utviklingslinjer munnet ut i spesialiserte musikkformer som resitativ og arie, og disse ble bestanddeler i operaer, oratorier og kantater.
I Frankrike foregikk det en parallell utvikling som ble kalt air de cour, men begrepet monodi brukes vanligvis ikke om disse mer konservative sangene som beholdt mange av renessansemusikkens kjennetegn.
Innledningen til Giulio Caccinis Le Nuove musiche (Firenze 1601, «den nye musikken») inneholder en av tidens viktigste beskrivelser av formålet med monodien, samt korrekt framføring. Verket er ellers en samling monodier og sanger for solostemme med basso continuo.
Clemente Micara
Clemente Micara (født 24. desember 1879 i Frascati i Italia, død 11. mars 1965 i Roma) var en av den katolske kirkes kardinaler, med bakgrunn i det pavelige diplomati.
Bakgrunn
Som seminarist i Roma ved Alma Collegio Capranica studerte Micara ved blant annet Gregoriana, Lateranuniversitetet og Det pavelige diplomatakademi, og ble presteviet den 20. september 1902.
I 1904 ble han tatt inn i Pavestolens diplomatiske tjeneste. Fra 1909 arbeidet han i Statssekretariatet i Vatikanet, fra 1909 til 1915 var han sekretær ved det apostoliske nuntiatur i Argentina. Etter en kort innsats i Belgia ble han i 1916 medarbeider ved det pavelige nuntiatur i Wien i Østerrike.
Nuntius, titularerkebiskop
Den 7. mai 1920 ble han utnevnt av pave Benedikt XV til den første pavelige nuntius til Tsjekkoslovakia og titularbiskop av Apamea in Syria. Han mottok sin bispevielse den påfølgende 8. august på Collegio Nepomuceno (også kalt Collegio Boemo - det bøhmiske kolleg) ved kardinal Pietro Gasparri. Medkonsekrerende var biskopene Antonio Valbonesi og Karl Kašpar. Han virket som nuntius til Tsjekkoslovakia fra 1920 til 1923. Deretter ble han nuntius til Belgia 1923–1946 og samtidig internuntius til Luxembourg (under den tyske okkupasjon av disse landene 1940—1944 var han i Roma). Kort før den tyske invasjon av Belgia overbrakte han personlig til landets kong Leopold pave Pius XII advarsel om at en angrep var nært forestående. Paven hadde fått opplysningen fra troverdige tyske konfidensielle kilder.
Han var prefekt for Kongregasjonen for ritene 1947–1950 (deretter pro-prefekt frem til 1953), og prefekt for Kongregasjonen for ordensfolket 1950–1953, og generalvikar for bispedømmet Roma 1953–1965.
Kardinal
Han ble kreert til kardinal i 1946 av pave Pius XII, med Santa Maria sopra Minerva som tittelkirke.
Han deltok ved konklavet 1958 som valgte pave Johannes XXIII, ved konklavet 1963 som valgte pave Paul VI, og deltok under Annet Vatikankonsil 1962–1965.
AIK Fotboll Damer
AIK Fotboll Damer er en kvinnelig fotballklubb fra Solna, en kommune mer eller mindre innkapslet i Stockholm i Sverige. AIK Fotboll Damer er en allianselag fra AIK, og den drives av AIKs fotballssasting. Kvinnelaget spiller i Damallsvenskan i 2010, og har til sammen spilt i Damallsvenskan i tilsammen 8 sesonger (inneværende inkludert) siden oppstarten i 1988.
Historie
AIK dannet sin kvinnefotballseksjon tidlig i 1970, og spilte sin første organiserte kamp (3-0 mot Ronna Södertälje) den 10. mai samme år. AIK ble fort populært blant kvinnelige fotballspillere, og de greide fort å stable på bena både et A-lag, et rekruttlag og et juniorlag, på tross av konkurranse fra nærliggende lag, da særlig Jakobsberg, et storlag på kvinnesiden i tidlig 70-tall.
I 1971 rykket AIK opp fra Stockholmsserien til det daværende Klass I. Neste år vant AIK også Klass I, og kunne dermed bevege seg ut fra lokal til regional serie, nærmere bestemt division 2 Östra Svealand. AIK stoppet litt opp, men i 1978 vant AIK også den serien, og avanserte dermed til den øverste serien, som da het division 1. AIK rykket imidlertid rett ned igjen, for så å rykke rett opp igjen. I sin andre sesong i den øverste divisjonen, i 1981, overrasket AIK med å komme på tredjeplass. AIK holdt seg i den øverste divisjonen, som da var todelt, helt til serien i 1988 ble slått sammen fra to til en serie. AIKs åttendeplass i division 1 Norra holdt ikke til å spille i den øverste divisjonen, og dermed ble det spill i den nest øverste divisjonen.
AIK greide ikke å komme seg opp til Damallsvenskan gjennom tradisjonell kvalifisering, og fikk kallenavnet «den evige toer». Det ble også en andreplass i 1992 bak Tyresö FF, men da GAIS' kvinnelag ble slått sammen med Jitex BK og lagt inn under førstnevnte, trakk GAIS sitt topplag. I motsetning til I Norge, der dette hadde betydd at laget på 11.-plass i den øverste divisjonen (Djurgården i dette tilfellet) beholdt plassen, ble denne heller gitt til vinneren av kampen mellom de to nummer 2 i 1. divisjon, nord og sør. Det ble AIK mot Mariestad, og AIK vant tilsammen og rykket opp.
Der målet til AIK var å bli en middelhavsfarer, ble realitetene tøffere. AIK kom på niendeplass i sin første sesong, og fulgte opp med en tiende i 1994 og 11. og nedrykk i 1995. I og med nedrykket flyktet flere spillere fra AIK over til andre klubber, og AIK ble så redusert at de rykket ned enda et nivå.
Etter tre år i den tredje øverste divisjonen, kom AIK tilbake til andredivisjon i 2000, og i 2004 rykket de igjen opp til Damallsvenskan etter 18 seire, fire uavgjort og ingen tap. Det hjalp imidlertid lite, da oppholdet i Damallsvenskan 2005 ble svært kort, og AIK rykket ned med nok en 11.-plass. Imidlertid, som i 1980, ble nedrykket avløst av et nytt opprykk, og siden 2007-sesongen har AIK holdt seg i den øverste divisjonen.
Siden opprykket i 2007 har AIK stått for to store bedrifter. Den første av cupfinale i 2007, der laget møtte Umeå, og tapte 3-4 etter å ha hentet opp 0-3. Det andre var i sesongen etter, da AIK imponerte med en fjerdeplass i serien, og for første gang noensinne ble Stockholms beste lag. Den påfølgende sesongen ble en skuffelse med en åttendeplass for AIK, om enn på trygg grunn, langt unna nedrykksstriden.
«Victor»
«Victor» var et dansk-norsk krigsskip fra Christian IVs regjeringstid. Som den nye kongens første krigsskip ved Haderslevhus ble det gjenstand for mye oppmerksomhet fra den skipsinteressante kongen som oppholdt seg på Haderslevhus for å overvåke skipsbyggingen. Byggingen fant sted fra høsten 1597 til sommeren 1598, men skipet var først bygget ferdig tidlig i 1599.
Skipsbyggeren Robert Petersen fra Skottland som konstruerte og bygget det nye skipet, måtte integrerte flere av kongens anmodninger som å sette inn en installasjon omkring et pumpesystem som sørget for vann til det kongelige badekaret på to tonn vekt. De bevarte regnskapene om utgiftene ved byggingen omkring utsmykking, seilduk, maling og annet for å sette deres preg på skipets utseendet indikerte et spesielt skip som var ment som et ekte kongeskip for kongelige sjøreiser.
Skipsbyggeren har dessverre ikke etterlatt skipstegninger for ettertiden og nærmere beskrivning av utseendet på mellomskipet på ca. 600 tonn deplasement, er ikke heller bevart.
Men et kobberstikk fra Hamburg av hollenderen Jan Dircksen van Campen, viste en todekker som skal ha vært Christian IVs personlige admiralskipe på sjøreisen til Nord-Norge i 1599 og på hans Englandsbesøk i 1606. Kobberstikket som ikke oppgav hvilket skip det var eller hva dets navn er, hadde forledet flere til å tro det var tredekkeren «Tre Kroner», det største krigsskipet i sin samtid etter sjøsettingen i 1604.
På de fleste sjøreisene som den unge dansk-norske kongen dro på, ble «Victor» nesten alltid tatt i bruk som hans personlige reisefartøy. Det var også benyttet for utsendinger på viktige diplomatiske reiser til andre land som kansleren Jacob Ulfeldt som hans reisen til Spania sammen med Jens Munk i 1613. Som et mellomskip med en bestykning på 44 kanoner så dette krigsskipet også aktiv tjeneste med strid mot svenskene og sjørøverne som da det rensket ut Barentshavet for sjørøverskip i 1615.
I 1636, etter en lang tjeneste som en av de beste krigsskipene i den dansk-norske flåten som også hadde vært det meste foretrukkede admiralskipet, ble «Victor» hugget opp. Restene ble sendt som brensel til Barnehuset i København.
Firewall
Firewall er en amerikansk spenningsfilm fra 2006. Harrison Ford og Paul Bettany spiller de viktigste rollene. Filmen er 105 minutter lang, ble distribuert av Warner Bros. Pictures, og ble publisert i USA den 10. februar 2006.
Sammendrag
Jack Stanfield (spilt av Harrison Ford) er sikkerhetssjef for Landrock Pacific Bank i sentrum av Seattle. Representanter for et inkassobyrå dukker opp, og påstår at Stanfield skylder 95 000 dollar til dem. Jack tror dette skyldes identitetstyveri, og han overlater til en kollega i banken å ta seg av problemet. Han tar seg en drink sammen med en kollega, Harry Romano, som introduserer ham for Bill Cox, en mulig partner. Etterpå følger Cox etter Jack til bilen hans, og truer Jack med en pistol. Hjemme oppdager Jack at kona Beth og deres to barn er uskadd, men under overvåking av Coxs håndlangere.
Neste morgen får Jack instruksjon om å overføre 10 000 dollar fra hver av bankens 10 000 største kunder, totalt 100 millioner dollar - og overføre pengene til en bankkonto kontrollert av Cox. Han utstyrer Jack med mikrofon og overvåkningskamera, for å være sikker på at Jack ikke finner på noe uten at de ser det. Hos Landrock Bank dukker Cox opp hos Jack, og presenterer seg igjen som en potensiell partner. Cox ber Jack gi ham en omvisning i bankens sikkerhetssystem. Hjemme den kvelden forsøker Jack en flukt med familien, men dette mislykkes. Som hevn gir Cox en kake til Jacks sønn Andy som inneholder nøtter, noe Andy er allergisk mot, og han et anafylaktisk sjokk. Cox nekter dem behandling, inntil Jack godtar planen deres.
Jack vender seg til sin sekretær, Janet. Hun hjelper ham med å hente telefonen som inneholder bilder av Coxs konto-informasjon. Jack går inn på hans kontoer på Caymanøyene og fjerner alle pengene. Han ringer Cox fra Liams telefon, og de går med på å frigjøre familien hans for å få tilbake pengene deres. I løpet av samtalen hører Jack hunden sin i bakgrunnen, og innser at han kan lokalisere familien ved å spore en GPS-sporing i hundens halsbånd. Signalet fører ham til et forlatt hus. Jack ber Janet kontakte politiet, og han reiser til huset. Jacks datter Sarah løper ut av huset. En annen håndlanger, Pim, løper etter henne, men Jack dreper Pim og ødelegger bilen deres. Cox tar Beth og Andy til andre etasje av huset. Jack dukker opp og slåss mot Cox. Kampen deres ender i en grøft som Cox hadde gravd for Jacks familie. Jack dreper Cox med en øks, og redder familien sin.
Cyclassics Hamburg
Cyclassics Hamburg er et tysk sykkelritt som arrangeres i Hamburg-området i Tyskland. Rittet er en del av UCI WorldTour og regnes som en semi-klassiker. Rittet har byttet navn flere ganger etter som det har fått ny hovedsponsor.
Olivier Occéan
Olivier Occéan (født 23. oktober 1981) er en kanadisk tidligere fotballspiller.
Tidlig karriere
Occéan spilte college fotball ved Southern Connecticut State University i NCAA II. divisjon mellom 2001 og 2003. I løpet av denne perioden scoret han 57 mål.
Etter at han var ferdig på college ble han hentet til prøvespill i MetroStars og ble med på til turneringen La Manga. Det var kun en tilfeldighet som gjorde at daværende Odd-trener Arne Sandstø så ham i aksjon og ble overveldet.
Odd Grenland
Før sesongen 2004 signerte Occéan en tre-årskontrakt med Odd Grenland. Siden overgangen til Odd ble Occéan en gjenganger på, og var i kikkerten til mer pengesterke lag, både i Norge og i utlandet, som kunne tilby mer enn Odd hadde råd til.
Lillestrøm
Han fulgte sine tidligere klubbkamerater Heinz Müller og Anders Rambekk og gikk tilslutt til Lillestrøm i desember 2005. Han signerte en fem-årskontrakt den 10. desember 2005. Avtalen kostet omtrent €885 000 pluss ca. €126 000 i mulig betaling. Etter en lovende start, ble hans første sesong mørkelagt av en fem måneder lang måltørke, som endte kun i den siste kampen av sesongen 2006. Olivier Occéan avgjorde i 2007 cupfinalen mellom Lillestrøm SK og Haugesund. Han skåret begge målene i 2-0 seieren, som sikret Lillestrøm NM-tittelen.
Kickers Offenbach, SpVgg Greuther Fürth, Eintracht Frankfurt og 1. FC Kaiserslautern
I 2010 valgte han å skrive under for den tyske 3.-divisjonsklubben Kickers Offenbach. 25. mai 2011 skrev han under en tre-årskontrakt med 2. Bundesliga-klubben SpVgg Greuther Fürth. I 2012 signerte han for Eintracht Frankfurt, men etter lite spilletid ble han i 2013 lånt ut til Kaiserslautern.
Morgedal
Morgedal er en bygd i Kviteseid kommune i Vest-Telemark med ca. 220 innbyggere, og ligger ca. 20 mil fra Oslo. Morgedal er kjent som skisportens vugge der den moderne skisportens far Sondre Norheim ble født. Sørpolsfareren Olav Bjaaland som var med i selve pol-laget til Roald Amundsen til Sørpolen i 1911, kom fra denne fjellbygda. Det har vært drevet jordbruk her siden før vikingtiden. Det har ellers kommet en rekke kjente skiløpere fra denne bygda, deriblant Torjus Hemmestveit og Mikkjel Hemmestveit, som var to av de fremste pionerene for moderne skiløping i USA.
Den olympiske ild ble tent på Sondre Norheims fødested, Øvrebø, til vinter-OL i Oslo i 1952 og til vinter-OL i Squaw Valley i 1960. Prinsesse Märtha Louise tente den olympiske ilden på Øvrebø til OL på Lillehammer i 1994.
Bjørndalen
Bjørndalen kan vise til:
Fraudcast News
«Fraudcast News» er den 22. og siste episoden av TV-serien Simpsons' 15. sesong. Tittelen er et ordspill rundt navnet på James L. Brooks' film Broadcast News fra 1987.
Handling
I Springfield finner en seremoni som er dedikert til deres nyeste nasjonalpark Geezer Rock sted. Geezer Rock er en stein som ser ut som New Hampshires falne Old Man of the Mountain, og Lisa skal lese et dikt der. Homer har imidlertid sett en kvist i øyet på steinen som han drar ut, noe som fører til at steinen faller sammen.
Lisa blir lei seg da hun ikke får les diktet sitt, og Marge foreslår at hun publiserer det. Burns, som forsvant da Geezer Rock falt sammen, kommer tilbake igjen, og han oppdager at ingen har savnet ham mens han var borte. For å forbedre sitt inntrykk blant innbyggerne i Springfield bestemmer han seg for å kjøpe samtlige mediebedrifter i Springfield. Lisa distribuerer imidlertid sitt første nummer av avisen sin, «The Red Dress Press», som blir godt mottatt. Hun får hjelp av blant andre Bart, Milhouse og Ralph for å publisere det andre nummeret av avisen.
Burns kjøper alle mediebedrifter i Springfield unntatt Lisas avis. Hans meninger blir til og med fremstilt på Itchy & Scratchy (som han har tatt over manusskrivningen og regien av). Burns forsøker å lure Lisa til å selge ved å tilby henne ponnier, men hun nekter å la seg lure. Burns får imidlertid hevn mot Lisa ved å slå av strømmen til familien Simpson. Lisa skriver sitt neste nummer av avisen ved hjelp av et gammelt stensilapparat som Skinner brukte under vietnamkrigen. Burns har en alvorlig samtale med Homer slik at han kan grave frem noen av Lisas skitne hemmeligheter. Lisa gir opp avisen sin, men Homer vet råd, og lager sin egen avis. Også en rekke andre innbyggere i Springfield lager sine egne uavhengige aviser.
United
United er en norsk romantisk filmkomedie fra 2003 om Kåre, en fotballidiot som drømte om å bli proff på fotballaget Manchester United, men som endte opp som lagerarbeider på det lokale verftet. Barndomskjæresten begynte å få nok av hans tiltaksløshet, så når Kåres gamle rival Stian dukker opp som storkar og redningsmann for det skakkjørte verftet betyr det trøbbel for Kåre både på jobben og privat. Stian har nemlig tenkt å si opp så mange som mulig, kreve en skyhøy lønn for jobben og stikke av med den vakre Anna. Det er da duket for fotball, drømmer om kjærlighet, rivalisering og Vestland for alle penga.
Ólafsfjörður
Ólafsfjörður er en by og en fjord/dal som også tidligere var en egen kommune (sveitarfélag) i fylke (regionen) Norðurland eystra på Island, den hadde 944 innbyggere ved utgangen av 2005. I 2006 ble den slått sammen med Siglufjarðarkaupstaður og dannet den nye kommunen Fjallabyggð. Ólafsfjörður er en utstikkerfjord fra Eyjafjörður.
Leirklining
Leirklining er en blanding av leire, halm og kumøkk som over store deler av verden brukes eller har vært brukt som materiale til husbygging.
Leiren ble som oftest klint på et flettverk av kvister. Helt opp til begynnelsen av 1900-tallet ble det i nordeuropeiske hus av bindingsverk brukt leirklining på flettverk til å tette mellom stolpene i veggene.
Leirklint flettverk er en av de tidligst påviste byggemåter for vegger, noe som bekreftes av etymologien for mange ord i germanske språk. Det norske ordet 'vegg' er beslektet med ordet 'vidje' og antyder at flettverk av vidjer er et eldgammelt veggmateriale. Det tyske ordet for vegg, 'Wand', kommer fra en indoeuropeisk rot som betyr 'å vinde, flette eller sno'. På dansk bruktes ordet 'vendring' om innflettingen av tynne kvister mellom «staver» i bindingsverkets «tavler», før naboene i landsbyen ble invitert til dugnad eller «klinegilde».
Ved arkeologiske undersøkelser finner man ofte leirklining i form av fragmenter av brent leire med avtrykk av flettverk på tuftene etter nedbrente forhistoriske langhus.
Korean Air Lines Flight 902
Korean Air Lines Flight 902 var et sivilt koreansk rutefly som ble innblandet i en skyteepisode 20. april 1978 nær Murmansk, Sovjetunionen (i dag Russland), etter å ha kommet ulovlig inn i russisk luftrom og unnlatt å svare på anrop fra russiske jagerfly. Opptak av samtaler mellom flyene som var tatt opp av flykontrollen i Rovaniemi viser at pilotene på KAL 902 hadde identifisert seg. To passasjerer ble drept da russiske jagere åpnet ild. 107 passasjerer og besetning overlevde etter at flyet hadde foretatt en nødlanding på en frossen innsjø.
Hendelsesforløp
Boeing 707-maskinen forlot Paris på en kurs mot Anchorage i Alaska hvor det skulle foreta en teknisk mellomlanding for etterfylling av drivstoff før den videre kurs mot Seoul, Sør-Korea. Etter Anchorage endret det kurs mot sør i retning Murmansk, praktisk talt i stikk motsatt retning enn den som den skulle ha tatt, mot Seoul. Pilotene oppdaget ikke at de var 180 grader ut av kurs og fløy mot Barentshavet og inn i russisk luftrom. Russiske Sukhoi Su-15 Flagon jagere ble sendt opp og det koreanske flyet ble i første omgang feilaktig tatt for å være et amerikansk rekognoseringsfly.
I henhold til russiske rapporter så ignorerte inntrengeren gjentatte ganger å følge etter jagerflyene. Kapteinen på Su-15 fikk ordre om å skyte ned etter at han hadde forsøkt å overbevise sine overordnende på bakken om at det dreide seg om et sivilt fly. Han fyrte av et par raketter som forårsaket betydelig skade på deler av den venstre vinge, punkterte skroget og drepte to av de 97 passasjerene
Etter å ha blitt truffet forsvant flyet inn i skyene og var for en tid ute av syne for de russiske jagerne. Det ble oppdaget igjen og tilslutt tvunget til å lande på en frossen innsjø som lå 140 km fra den finske grensen. De 107 ombord ble reddet av russiske helikoptre og fløyet til Murmansk.
Passasjerene ble sluppet fri etter to dager. Besetningen ble holdt tilbake og slapp fri først etter å ha gitt en formell unnskyldning og bekreftet at de med hensikt hadde unnlatt å følge jagerflyene. Russland krevde 100 000 dollar som dekning for underhold av passasjerer og mannskap i den tiden de ble holdt tilbake. Passasjerene ble fløyet fra Murmansk til Helsingfors med et fly fra Pan Am hvorfra en Korean Air Boeing 707 tok dem videre til Seoul.
Det koreanske passasjerflyet var blitt så sterkt skadet at det ikke var regningssvarende å reparere det og det måtte avskrives.
Hendelsen satte det russiske luftforsvar i forlegenhet fordi det koreanske passasjerflyet allerede hadde trengt i russisk luftrom før det ble oppdaget og forsøkt avskåret av jagerne. Det kan ha bidratt til en hendelse fem år senere da russiske jagere skjøt ned et annet koreansk passasjerfly Korean Air 007 som ble skutt ned over Okhotskhavet av sovjetiske jagere i 1983.
Georg Wilhelm Friedrich Hegel
Georg Wilhelm Friedrich Hegel (født 27. august 1770 i Stuttgart, død 14. november 1831 i Berlin) var en tysk filosof. Han ble utdannet ved Tübinger Stift, den protestantiske kirkens seminarium i Württemberg, hvor han ble venn med den fremtidige filosofen Friedrich Schelling. Han ble fascinert av verkene av Spinoza, Kant og Rousseau, og av den franske revolusjon. Mange anser Hegel som kulminasjonen av den tyske filosofiske idealismen i det 19. århundre, som fikk stor betydning for senere filosofer som Arthur Schopenhauer og Friedrich Nietzsche, foruten Karl Marx' historiske materialisme.
Liv og virke
Hegel studerte teologi og filosofi i Tübingen mellom 1788 og 1793. Der ble han venner med den romantiske dikter Friedrich Hölderlin (1770–1843) og filosofen Friedrich W. J. von Schelling (1775–1854).
Etter sin eksamen arbeidet Hegel som privatlærer for familier i Bern og Frankfurt, hvor han møtte Hölderlin igjen. Inntil ca. 1800 var Hegel beskjeftiget med å utvikle sine tanker om religiøse og sosiale emner. Det ser ut til at han så seg selv i rollen som en slags reformator med forbilder hos den tyske opplysningstids store personligherer, for eksempel Lessing og Schiller. Men ved århundreskiftet vendte hans interesse seg i stedet mot Immanuel Kant (1724–1804). I 1801 fikk han arbeide på universitetet i Jena, der han møtte Schelling igjen. I løpet av 1790-årenee var Jena blitt et sentrum for kantianisme, og Schelling var allerede blitt en av lederne for den romantiske bevegelse, da Hegel kom dit. Han hadde lært av J.G. Fichte (1762-1814), som var en av de toneangivende Kant-forskere. Sist på året 1801 utgav Hegel sitt første filosofiske verk, Differenz des Fichteschen und Schellingschen Systems der Philosophie, og inntil 1803 arbeidet han tett sammen med Schelling om utgivelsen av et tidsskrift for kritisk filosofi.
Sist i 1806 hadde Hegel avsluttet sitt første hovedverk, Phänomenologie des Geistes (utgitt i 1807), som avviker en del fra hans tidligere, mer schellingske påvirkning. Schelling oppfattet en kritikk i forordet til Fenomenologien som rettet mot sitt arbeid, og deres vennskab sluttet brått.
Da Napoleons tropper besatte Jena, ble universitetet lukket nettopp som Hegel gjorde manuskriptet ferdig, og han forlot byen. I sin arbeidsløshet kastet han seg over arbeidet som avisredaktør i Bamberg, men fra 1808 til 1815 var han rektor og filosofilærer på et gymnasium i Nürnberg. I samme periode ble han gift og fikk barn, mens han skrev på det neste hovedverk, Wissenschaft der Logik.
I 1816 fikk han igjen arbeid som professor, denne gang ved universitetet i Heidelberg, men allerede i 1818 ble han tilbudt professoratet i Berlin, hvor han arbeidet til sin død. Det var datidens mest ettertraktede stilling for en filosof- Hegel ble etterhånden meget berømt og han fungerte som universitetets rektor i flere perioder.
Filosofi
Man kan si at Hegels tankegang springer ut av påstanden: Das Wahre ist das Ganze («Det sanne er helheten»). Det vil si, vi kjenner først sannheten om verden når vi kjenner hele sannheten og hele verden, altså først når vi har den 'absolutte viten'. Sannheten er noe vi først erkjenner gjennom en prosess: gjennom den personlige utvikling og gjennom den sosiale, politiske og kulturelle utvikling som utgjør verdenshistorien. Som en del av denne erkjennelsesprosess blir vi dessuten på et tidspunkt bevisst om den særegne logiske form som utviklingen gjennomløper. Hegels logikk adskiller seg vesentlig fra den klassiske logikk.
En måte å forenkle Hegels system på er gjennom et tese-antitese-syntese-skjema, som det straks skal sies ble avvist av Hegel selv. I alle tilfelle har oppstillingen dog vist seg ganske populær i diverse fremstillinger av hans filosofi (tese og antitese). Ideen er at et erkjennende subjekt legger ut med en tese. Etter at denne gjennomtenkes viser det seg imidlertid at den direkte motsatte tese – antitesen – presser seg på. Imidlertid kan ikke begge teser være sanne uten videre, hvorfor man på et tidspunkt via tankens logikk ledes frem til en ny tese, som kan erstatte den gamle tese og antitese, men som samtidig både omfatter, inneholder og overskrider dem. Denne nye tese kalles syntesen. Gleden er dog kort, idet man også finner mangler og selvmotsigelser i denne nye syntese, hvorved den selv kommer til å opptre som tese i motsigelsesforhold til en ny antitese, osv.
Ut fra dette grunnlag skapte Hegel en omfattende historiefilosofi med stor forklaringskraft.
Kunstfilosofi
Etter det erkjennelsesteoretiske syndefall er det skapt et brudd i den moderne bevissthet. Etter at Immanuel Kant hadde påvist (i sin Kritikk af den rene fornuft), at det er et innbyrdes spenningsforhold mellom tingen i sig selv og tingen for oss, da er det kommet en uoverensstemmelse mellom viten og væren for den subjektive bevissthet, da den i en forstand er blitt adskilt fra den ytre verden og ikke kan bringe den indre og ytre verden til enhet. Dette anser Hegel å være kunstens oppgave. Han mener da at skjønnheten må være middelet som skaper denne samstemmighet mellom vår bevissthet og den bakenforliggende væren, som er den fremmed. Men skjønnheten har mange former, for eksempel kan man anta naturen for skjønn, men Hegel mente at den eneste form for skjønnhet som ville kunne danne bro over denne brist i den moderne bevissthet, er kunstens skjønnhet. Dette er på grunn av at det naturskjønne ikke lenger kan vise skjønnheten i ubrutt form, ettersom Kants erkjennelsesteoretiske omveltning har medført at naturen i den moderne bevissthet har antatt en kausal natur, og derved er den adskilt fra frihetens idé. Kunsten, derimot, kan nettopp bringe det ytre sammen med det åndelige, eller rettere, redusere det ytre til det åndelige, da kunsten tar idealitetens parti.
Virkelighet er helhet
Hegel, som står som romantikkens mest kjente filosof, er idealist og metafysiker. Alt i universet henger ifølge Hegel sammen i én helhet, og hva vi kaller virkeligheten, er ikke en idé eller noe fysisk bak vår erfaring, men derimot den store sammenheng i den. Universet eksisterer kun i menneskets sammenlagte bevissthet, det vil si verdensåndens bevissthet, og det er kun virkelig i sin helhet, for en enkelt del kan ikke eksistere alene. Tid eller rom finnes verken forut for eller utenfor universet, ettersom det ville innebære en atskilthet som Hegel ikke godtar.
Dialektikk
Denne holisme gjelder på alle områder. Hegels grunntanker gjenfinnes blant annet i hans syn på selve tenkningen, som han mener utvikler sig dialektisk. Det vil si at enhver begivenhet samtidig både skyldes og er en tanke hos verdensånden, og at samme begivenhet straks skaper sin motsetning eller motbegivenhet. Det gir en spenning eller en kamp, som resulterer i en høyere enhet, en syntese, hvor tese og antitese er forent i noe høyere. Men også denne nye, høyere enhet skaper sin egen motsetning, og resultatet blir igjen en enda høyere enhet, en ny syntese osv.
På den måte utvikler Verdensånden seg hele tiden mot en stadig høyere bevissthet, som viser seg både i det enkelte menneske (den subjektive ånd) og i familie, samfunn og stat (den objektive ånd), men også i kunst, religion og filosofi, hvor filosofien er uttrykk for den høyeste (den absolutte ånd). Sluttstadiet er den absolutte tilstand eller fornuft, hvor verdensånden og filosofien fullendes.
Historiefilosofi
Hegel var en av de første som startet historiefilosofien. Grunnlaget for hans historiefilosofi var at han så alt som en bevegelse, og at sannheten derfor alltid er i forandring. Det som var sant for hundre år siden, er ikke sant i dag. Likesom barnet langsomt lærer at hva det tidligere trodde var sant er falskt, således gjør historien det også.
Kritikk
Hegels spekulative tenkning, som mer er rettet mot «den store helhet» enn mot små detaljer, blir på den ene side sett som fortsettelsen av Immanuel Kants forståelse, men også som en tydelig motsetning til den. Mens Kant snarest så seg selv i den engelske filosofiske tradisjon og klart tilhører opplysningstiden, må Hegel i stedet plasseres i den tyske romantiske tenkning.
Hegels overdrevent patriotiske syn på den vestlige historie er problematisk. Mens han stort sett tillegger Vesten en stadig videreutvikling, mener han at resten av verden (særlig Kina) vil henge fast i en langvarig stillstand.
Hegels skrifter ble utgangspunkt for tallrike retninger innenfor filosofien, blant annet hegelianismen og marxismen. Hegels tenkning rommer likevel, ifølge mange av marxismens kritikere, årsaken til de grunnskavanker som det marxiske system inneholder.
Kubikkrot
Kubikkroten av et reelt tall a er det unike, reelle tallet som opphøyd i 3. potens blir a, altså løsningen til ligningen x^3 = a. Kubikkroten av a skrives
For eksempel er fordi 3^3=27\, og  fordi (-2)^3=-8\.
Iblant blir kubikkrot brukt som navn på en løsning til ligningen x^3 = a også i andre situasjoner, f.eks. når a og x er komplekse tall. Da er kubikkroten til a ikke entydig gitt, fordi ligningen har mer enn én løsning.
En kubikkrot av et tall x er et tall slik at a^3=x. Alle reelle tall (unntatt null) har nøyaktig én reell kubikkrot og ett par av komplekskonjugerte kubikkrøtter, og alle komplekse tall forskjellig fra null har tre forskjellige komplekse kubikkrøtter. For eksempel er den reelle kubikkroten av 8\ betegnet fordi 2^3=8\, mens de andre kubikkrøttene av 8 er  og
De tre kubikkrøttene av 27 er Mens de tre kubikkrøttene av -27i er Kubikkrot-operasjonen er ikke assosiativ eller distributiv med addisjon eller subtraksjon.
Egenskaper
Følgende viktige egenskaper for kubikkrøtter gjelder for alle positive, reelle tall x og y (ifølge potensreglene):
Kubikkroten av et heltall som ikke er en jevn kube av et heltall er ett irrasjonalt tall.
Historie
Utregningen av kubikkrøtter kan spores tilbake til Babylonske matematikere fra så tidlig som 1800 f.Kr.
François Noël
François Noël (kinesisk: 衛方濟, pinyin: Wei Fangji, født 18. august 1651 i Hestrud i Frankrike, død 17. september 1729 i Lille i Frankrike) var en kinamisjonær tilhørende jesuittordenen.
François Noël hører til blant de viktigste kulturformidlere mellom Kina og Europa tå det tidlige 1700-tall; hans oversettelser har hatt vedvarende innflytelse på den europeiske opplysningstiden, blant annet ved at den gav avkall på teologisering og slik klarte å formidle hvordan det kunne se ut med en filosofi som ikke var blitt formet i en urgammel kultur mot et bakteppe der Gud og kirke ikke har vært skjellsettende markører.
Liv og virke
Han ble medlem av jesuittordenen i Tournai (Belgia) i 1670 og ble utsendt som misjonær i 1684 med ankomst Macao 9. august 1685. Etter et mislykket forsøk på å nå Japan i september 1687 ble han sendt til Kina, der han først virket i Kanton og Shanghai. Etter et nytt og like mislykket fremstøt mot Japan i 1690 fortsatte hans innsats i kinesiske Nanchang (Jiangxi).
I 1703 ble han utnevnt til misjonsprokurator, og dro deretter sammen med pater Kaspar Castner til Roma (via Batavia, Saint Helena og London, Paris, Marseille og Firenze) der de gjorde sitt beste for å få Vatikanet til å vurdere ritestriden i pakt med jesuittenes forståelse av problematikken. Dette lyktes de ikke i.
I 1706 dro han tilbake via Lisboa til Kina, med ankomst Macao 22. juli 1707. Kangxi-keiseren brukte ham snart deretter som sin utsending til Roma. Han reiste avsted tidlig 1708, og denne gangen reiste han den lange veien (over Stillehavet og via Bahia i Brasil i juli 1708 og ankomst Roma senere samme år). De dokumentene han hadde med seg fra det kinesiske hoff omhandlet de kinesiske riter, og inneholdt blant annet en forespørel om det var tilfelle at det utsendingen erkebiskop de Tournon hadde fremført virkelig var pave Klemens XIs vilje. Pater Noël kunne overlevere dokumentene helt i begynnelsen av 1709.
Pater François Noël var den første til å foreta en fullstendig oversettelse av konfucianismens fire bøker til et europeisk språk - og dermed ble også Mencius' kjente litterære produksjon kjent. Denne oversettelsen utfoldet en store virkning i Vesten: Kort etter at verket utkom i året 1711 i Praha ble det anmeldt og beskrevet av filosofen Christian Wolff (Acta Eruditorum, März-Mai 1712); den ble dessuten grunnlaget for Wolffs «Rede über die praktische Philosophie der Chinesen» i 1721. Noels oversettelse ble i store stikker parafrasert gjengirr i det encyklopediske verk «Description de la Chine»“ av Jean-Baptiste Du Halde (Paris, 1735, bd. 2), og kunne slik nå og ingfluere 1700-tallets betydeligske tenkere. Konfuciansk tankegods ble for eksempel en viktig inspirasjonskilde for samfunnsvitenskapenes grunnleggere, François Quesnay (1694–1774) og David Hume (1711–1776).
EyeOS
eyeOS er et fritt webbasert operativsystem som kjøres direkte i nettleseren. eyeOS er skrevet i PHP, XML og JavaScript, og omtales som et cloud computing operativsystem. Basisinstallasjonen inneholder hele skrivebordsmiljøet og 67 programmer og verktøy. Systemet er en åpen kildekode og hele pakken er lisensiert under «AGLP».
eyeOS inneholder enkle applikasjoner for tekstbehandling og regneark. Serveren kan integreres med OpenOffice.org slik at brukerne kan bruke filer i ODF eller MS Office XP/2000 format.
Presidentvalget i Russland 2008
Presidentvalget i Russland 2008 ble avholdt den 2. mars 2008. Dmitrij Medvedev fikk 70,23% av stemmene og overtok som president etter Vladimir Putin.
Columbia Sportswear
Columbia Sportswear Company (nasdaq: COLM) er et amerikansk selskap som produserer og distribuerer ytterklær og sportsutstyr. Selskapet har sitt hovedsete i Washington County i delstaten Oregon, der selskapet ble grunnlagt av Paul Lamfrom, en tysker som flyktet fra hjemlandet i 1937 og kjøpte et selskap som distribuerte hatter året etter. Selskapet ble omdøpt til Columbia Hat Company, men etter misnøye med leverandørene bestemte selskapet seg for å produsere sine egne varer og skiftet navn til Columbia Sportswear Company i 1960.
Presidentvalget i Russland 2008
Registrerte kandidater
Fem kandidater er registret ved den sentrale Valgkommisjonen:
Spekulative kandidater
Flere andre russiske politikere spekulerte i at de ønsket å stille til valg, uten å formelt erklære sitt kandidatur. Disse var:
Columbia Sportswear
I Norge er selskapet kanskje mest kjent for å sponse sykkellaget Team Columbia (2008-2009, nå Team HTC-Columbia), et ProTour-lag som har profilert seg som ett av verdens beste spurtlag, og har hatt mange dueller med Thor Hushovd.
Presidentvalget i Russland 2008
Putins støtte
Vladimir Putin, som ikke kunne stille til valg en tredje gang, støttet offisielt Dmitrij Medvedev.
Roy Meadow
Samuel Roy Meadow (født 1933) er en britisk barnelege og professor, som ble kjent for å ha beskrevet et syndrom han kalte «Münchhausens syndrom by proxy» i 1977 og for sitt arbeid for å bekjempe foreldres vold mot egne barn. Han ble slått til ridder for dette arbeidet.
Meadow fungerte som ekspertvitne for aktoratet i flere rettssaker. I minst en av dem førte vitnemålet hans til et justismord.
Presidentvalget i Russland 2008
Putins støtte
4. september 2007 uttalte Vladimir Putin at hans nye statsminister Viktor Zubkov var en av seks personer som var kapable til å bli president i 2008.
Roy Meadow
Det britiske helserådet GMC (General Medical Counscil) strøk Meadow som ekspertvitne etter at det ble klart at det rådet beskrev som feilaktige og villedende vitnemål hadde ført til at Sally Clark, en britisk mor, hadde blitt uskyldig dømt og fengslet i tre år for drapet på de to spedbarna sine. Clark utviklet store psykiske problemer etter løslatelsen og døde av alkoholforgiftning i 2007. To andre kvinner ble løslatt etter en gjennomgang av saker der Meadow hadde vitnet. Meadow anket avgjørelsen fra helserådet og pensjonerte seg etter å ha fått medhold.
Meadow ble diskreditert på grunn av forventningsskjeve statistiske teorier. «Münchhausens syndrom by proxy» er idag omdiskutert og av flere eksperter beskrevet som et tvilsomt og sjeldent fenomen.